पाएं अपने शहर की ताज़ा ख़बरें और फ्री ई-पेपरडाउनलोड करें
काेविड संक्रमित पति काे एडमिट कराने के लिए एक आशा सहयाेगिनी 10 घंटे तक जद्दाेजहद करती रही। देर रात उसे नए अस्पताल में बेड नसीब हुआ, वह भी तब, जब उसने हंगामा करना शुरू कर दिया। राम नगर निवासी ज्ञानू बाई (37) और उनके पति सत्यप्रकाश बैरवा (40) मंगलवार को मिले थे।
मंगलवार को पति का सेचुरेशन 88 रह गया तो ज्ञानू उन्हें दोपहर 3 बजे एमबीएस अस्पताल ले आई। ड्यूटी डॉक्टर को दिखाया और भर्ती करने का आग्रह किया, लेकिन डॉक्टर ने बेड खाली नहीं होने से भर्ती करने से मना कर दिया।
महिला ने पति को ओपीडी में रजिस्ट्रेशन काउंटर के सामने ही लेटा दिया, शाम 7 बजे तक उसे बेड नहीं मिला। रात को कुछ लोगों ने अस्पताल प्रशासन से बात की। लेकिन जवाब में बेड खाली नहीं होने की बात कही गई तो दोनों को नए अस्पताल रैफर किया गया।
एंबुलेंस नहीं मिली तो देवर की बाइक पर बैठकर तीनों नए अस्पताल पहुंचे। वहां डॉक्टर ने चेक किया, दवाई लिख दी, लेकिन भर्ती का पर्चा नहीं बनाया। वहां भी कहा कि बेड खाली नहीं है, घर ले जाओ। वहां भी 3 घंटे ओपीडी में बैठे रहीं। पति की तबीयत ज्यादा बिगड़ने लगी तो महिला ने हंगामा कर दिया। रात करीब 11 बजे उसके पति को बेड नसीब हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn